ISIGIDIMI SAMAXOSA, SEPTEMBER 1, 1874. 7

Amaxalanga ayakataza E-Graaff-Reinet.

Iziqiti ekutiwa zi Fiji Islands zizakuba yikoloni yamangesi.

Umbo otile ontsundu unyatelwe yinqwelo ngase Rini ngo 25 ka August, wafela kwalapo.

I-Government itembisa ukunika £50 kumntu oya kuxela obulele omnye ngase Beaufort West.

Amanzabomvu.—Esisifo sizingenele inkomo E-Tiansvaal pakati kwe Cronstadt ne Potchef­stroom

Kubabalelani.—Sinosizi ukuba singabanga nakuzifaka zonke incwadi zababalelani. Esizifu- meneyo zobako kwesenyanga ezayo.

Ohlabe omnye ngesitshetshe.—U-William Vunga ubese matyaleni E-Bayi ngo 24 ka August ngenxa yokuhlaba U-Noja ngesitshetshe. Lowo uhlatyiweyo akasenako nokuteta, kunzima noku- zinga.

E-Transvaal kuvakala ukuba kuko inkosana entsundu efuna ukuqala ucuku na Mabulu. Kuko umhlaba obumiwe ngabantsundu abapantsi kwa Mabulu ete yauhluta ngamandla kubo. Bekusekukutshwe iqela lamadoda ukuba liye kuyixelela ukuba ayinduluki kulo ndawo zinge- kapeli iyure 48, iyakunyanzelwa ukube ikwenze oko.

Isilumkiso.—Kw'ipepa lakomkulu simfumana Umpati Wemihlaba ye Government esiti, “ Ndivile kumacala ngamacala ukuba kuko abantu abamana ukuxobula amaxolo emiti esemhlabeni yakomkulu. Kekaloku lonto asikuko nokuba iyayonakalisa imiti, iyakwenza nokuba imihlaba ingabi naxabiso. Ndifuna ngoko ukuze Imantyi zendewo ngendawo ziti ezimfumene exobula imiti zimnike ityala.

EBEKISWA KUMAKRISTU ANTSUNDU
NGEMVUSELELO YASE SCOTLAND.

Bazalwana, nditi akwaba nonke nibe ninokule- sesha ngomsebenzi olungileyo ohambiseka kwelo- zwe. Eziveki zonke bangamakulu abangena ere- menteni. Abadlayo kwisonka esipiwa ngu Kristu bangapezu kwabo badliswa izonka *ezihlanu.* Noko bayahlutiswa. Usaqubeka lomsebenzi E-Edinburgh nase Glasgow, nakwezinyo indawo. Uya hluma, usanda, usendela ezintliziyweni zabantu, uxanda uxela umlambo okade uhamba ezingxingweni ode wafika ecibini apo unokunaba.

Lamanene ase America okuhle ngawo oku ngoku ahambele ngase Node ye Scotland. Sigqibe ukuva ngawo xa ase Aberdeen. I-Aberdeen leyo sisixeko esikulu ngokupindwe kabini kune Kapa. Kekaloku silindele amatamsanqa amakulu kona kuba abantu balapo kade bewalindele lomanene, betandaza. Kwezinye indawo abake banentlanganiso kuzo, abantu abebeze kupulapula bebede baba ngapezulu 20,000. Sebengamakulu atile abazinikele ku Yesu, amadoda, nabafazi, nabantwana.

Makuzeke kungabiko abati, “akwaba ndibe ndise Scotland apo kuko okurjalo.” U-Tixo akayitandi I-Scotland ngapezu kwe Africa. Nawe selehleli elungele ukukusikelela. Ukuba ke uyalifuna itamsanga kufuneka ute wenza into ezimbini *Tandaza, ulisebenzele.* Nase Node ye Scot­land liwahlele kunene itamsanqa, amadodana. Ngesingati na nati sicelele awetu amadodana ukuba asikelelwe? Kunganjanina ukuba siyakuti tina sonke esiya kulesesha lencwadi sitandaze imihla yonke, kusasa nangokuhlwa, sitandazele amadodana ase South Africa, siqale ngokusa kwe Sabata ngomhla 20 ka September? Anga angati axelelane onke amakristu, kuti kuzo zonke indawo apo abedesha kona angalityalwa emitandazweni, sikangele ukuba wotinina U-Tixo.

Enye into entle E-Scotland kukuba lemvuselelo ibangele ukuba kusetyenzwe kunye ngamadoda amacala ngamacala. Nati singenjenjalo. Maku-

ngabiko oti mna ndingum Wesiti, mna ndingu Mrabe, mna ndingoweyase England ityalike. Sonke singa I-Africa ingafumana ukukanya kwegospel. Masiti ke *sonke* sitandazele amadodana ukuze afumane ubidumko bapezulu nokuze abaninzi bawo babe ngabafundisi belizwi. Kunganina lento kumagama aberemente, sifumana emaninzi ngapezu kwawododana, awentombi nawabafazi? Ewe kulungile ukuba abe lapo amankazana, kodwa bekungalunga ngapezulu kungeko osileleyo, U-Kristu akalungele bodwa, akaketelwe bantwana nabangati abanakuqonda kukulu; ngowazo nezilumko. Amadodana ase Scotland akayilibali into emmandi ukuba ku Kristu. Nawase Africa angafika kunjalo.

Owenani Lenu.

UMPAKATI WE AFRICA.

Njengoko baziyo abaleseshi betu umpakati we Africa usahleli ebumnyameni, nase budengeni, nase konakaleni okungenako ukufezwa ngamazwi. Abantu bakona akuko nto zokukanya bazifumeneyo niengoko banjalo abalapa. Alikafiki kona ilizwi lokukanya. Abantu abanalo nabona balikutaleleyo ukulihambisa elilizwi abakalazi kakuhle elozwe, akukululeke kakuhle nokuhamba kulo ngenxa yokuba izizwe ezikona zisilwa futj. Enye indawo yeyokuba seziqele ukubona abasukuba beze kufuna amakoboka, abamana ukuzitelekisa bezipanga. Sekute ngenxa yalondawo zangenelwa kukundwebela omhlope, yazake londawo yakunqabisa ngakumbi ukuhamba kokukanya ukuba kude kuye kufika kona.

Amadoda asukuba ezamela ukulusa nakona olu- kanyiso afanele ukungalityalwa siti balapa nokuba wona seledlule emhlabeni. Njengoko baziyo abaleseshi betu, kuwo onke amadoda aseke azamela ukwazisa ngompakati we Africa nabantu abakuyo akuko ufike ku Dr. Livingstone. Yena impilo yake uyi citele kulomsebenzi, wade wasuka wafela kuwo. Ngenteto zake ngobukoboka obutintele ukunyuka kwabantu kuvele iqinga lokuba kutunywe nga Mangesi U-Sir Bartie Frere ukuba aye kuwucita lomsebenzi E-Zanzibar. Ngenxa yomsebenzi wake ubangele ukuba kutunywe amadoda ngamadoda aya kumfuna, ate ngokwenjenjalo aba nokubona izinto ezininzi eziya kuba luncedo kwabeli lizwe; Le ubangele ukuba abamanye amazwe batande ngakumbi ukuwenyusa ama Africa. Okwangoku sifuna ukukankanya izinto ezimbini ezisingisela kwelocala.

Eyokuqala yeyokuba pesheya kufunwa ukwenziwa into eyakuba sisikumbuzo somsebenzi walendoda, ukubonakalisa ukuba uhlanga Iwakowabo luyambulela. Abanye bati makutshatyalaliswe umsebenzi wokutengisa ngamakoboka kubayileyo eyona nto ebezamela ukuba kufezeke yona. Elinye iqinga lokumisa isikumbuzo salondoda liveliswe ngu Dr. Stewart walapa E-Lovedale. Kwinteto etile abeyenza pesheya kwintlanganiso yabafundisi ute yena indlela eyona ilungileyo elingagcinwa ngayo igama lika Dr. Livingstone kungaba kukwaka isikolokazi esiya kubamba ukuba ngumzi size sibizwe ngokuba yi “ Livingstonia.” Uti inga ingaba yindawo apo kuyakufundiswa kwabantsundu imisebenzi, nento zokukanya, nelizwi lika Tixo. Indawo enjalo ingenele kugcina igama lika Livingstone kube kupela, ingaba luncedo olungenakubaliswa kwabantsundu ngokwabo. Kakade ukuqala kwayo ingake ideleke ize iye ihluma ngokuhluma. Apo ati ngeliba kona kungakweli cibi kutiwa yi Nyassa kufupi nenxanxasi ye Mur­chison. Asikuko nokuba kuyasivuyisa ukubona ukuba baninzi pesheya abati eliqinga lika Dr. Srewart asikuko nokuba lilungile. Kuyakusivuyisa ngakumbi ukubona lifezeka. Kwamanye amapepa sibona kusitiwa ngekutunywa U-Dr. Stewart ukuba aye kuwuqala lomsebenzi. Elase Rini ipepa liti ukuteta kwalonto, “ Kungati kuke

kwatunywa yena ingaba ilahlekelwe kanye I-Love- dale nayo yonke I-South Africa.” Sitsho nati.

Pambi kokuba siyiyeke lendawo singake sika- nkanye ukuba kuvakala ukuba usapilile apo akona nomsebenzi abeuhambele uqubeka ngokutandeka- yo

Eyesibini indawo esiti iza kusingisela ekunyu- seni umpakati we South Africa yeyokuba U-Mr. Henry M. Stanley uza kubuye atunywe pakati E- Africa. Lomfo ngulo wayetunywe ukuba aye kufuna U-Dr. Livingstone oko bekungaziwa nokuba usapilile sinina. Ngoku uzakuya kukangela ahambe ehlola indawo eziquba umsebenzi wokutenga amakoboka, aze kanjalo aqube umsebenzi ka Dr. Livingstone. Akuyikuba sabaxesha lide pambi kokuba anduluke. Ukuqala kokuya kwake E-Africa U-Mr. Stanley wabe tunywe ngu Mr. Bennett umnini wepepa ekutiwa yi *New York Herald.* Ngoku utunywa kwangulomfo kunye nomnini wepepa ekutiwa yi *Daily Telegraph.*

AMANANI OKUTWALWA KWEMPAHLA ZINQWELO EZISUKA E-BAYI.

Ngekulu leponti ukuya.

|  |  |  |  |  |  |
| --- | --- | --- | --- | --- | --- |
| E-Alice | ... 6 | 0 | ne | 6 | 6 |
| Aliwal North | ... 18 | 0 | ne | 19 | 0 |
| Adelaide | ... 6 | 0 | ne | 9 | 6 |
| Bedford... | ... 6 | 6 | ne | 7 | 0 |
| Bloemfontein ... | ... 30 | 0 | ne | 31 | 0 |
| Burghersdorp ... | ... 16 | 0 | ne | 19 | 0 |
| Colesberg | ... 20 | 0 | ne | 21 | 0 |
| Cradock... | ... 9 | 6 | ne | 10 | 0 |
| Dordrecht | ... 14 | 0 | ne | 15 | 0 |
| Fort Beaufort ... | ... 6 | 0 | ne | 6 | 6 |
| Fort Peddie | ... 6 | 0 | ne | 6 | 6 |
| Graaff-Reinet ... | ... 6 | 6 | ne | 7 | 6 |
| Grahamstown ... | ... 3 | 6 | ne | 4 | 0 |
| King Williamstown | ... 7 | 6 | ne | 8 | 0 |
| Middelburg | ... 17 | 0 | ne | 18 | 0 |
| Pearston | ... 6 | 6 | ne | 7 | 0 |
| Queenstown | ... 13 | 6 | ne | 14 | 0 |
| Smithfield | ... 23 | 0 | ne | 24 | 0 |
| Somerset | ... 6 | 6 | ne | 7 | 0 |
| Uitenhage Diamond -fields— | ... 1 | 6 | ne | 2 | 0 |
| Klipdrift ... | ... 34 | 0 | ne | 35 | 0 |
| Du Toits Pan | ... 33 | 0 | ne | 35 | 0 |

IMALI EYAMKELWEYO IBATALELA

“ ISIGIDIMI ” NGENYANGA EDLULEYO

Mr. Russon, Fort White

„ Wynne, Alice

„ A. Douglas, Grahamstown

„ J. Fuller, King Williamstown

„ Isaak Njadu . . . .

„ B. Tyulu, Gqumahashe .

„ Tsengiwe, Rabula .

Rev, E. Creux, Basutoland .

Dr. W. B. Thomson, Edinburgh.

Mr. David Masiabo, Queenstown

„ D. Zeeland „

„ Joseph Illati, Lovedale

„ Mr. Kidson, Alice .

„ D. Mbiki, Queenstown .

„ F. Yenta „

£ S. D.
.080
.060
.050
.050
.040
.040
.040
.040
.04 0
.040
.040
.030
.02 0
.020
.020

Kangela Apa, Naso Isisulu,

BANTSUNDU kangelani apa. U-Jere-
miah Woodland *unamahashe, nama-*

*hashekazi, nenkabi, nemazi zenkomo.* Yinto
eninzi eyakutenga kuye. Yiza kuzibonela
ngokwako E-CRADOCK. Ngomhla 28 ka
September kuya kubako intengo enkulu ye
*nkabi, nemazi, namahashe, namahashekazi.*

YIZA NAWE.